എഡ്മണ്ടൻ

എഡ്മന്റൺ  ( ) കാനഡയിലെ പ്രവിശ്യയായ ആൽബെർട്ടയുടെ തലസ്ഥാന നഗരമാണ്. വടക്കൻ സസ്‌കാച്ചെവൻ നദിയോരത്ത് ആൽബർട്ടയുടെ മധ്യമേഖലയാൽ ചുറ്റപ്പെട്ട് സ്ഥിതിചെയ്യുന്ന ഈ നഗരം എഡ്മന്റൺ  മെട്രോപൊളിറ്റൻ മേഖലയുടെ കേന്ദ്രമാണ്. 
2021 ലെ കണക്കുകൾപ്രകാരം, 1,010,899 നഗര ജനസംഖ്യയും 1,418,118 മെട്രോപൊളിറ്റൻ ജനസംഖ്യയുമുണ്ടായിരുന്ന ഇത് കാനഡയിലെ അഞ്ചാമത്തെ വലിയ നഗരവും ആറാമത്തെ വലിയ മെട്രോപൊളിറ്റൻ പ്രദേശവും (CMA) ആയിരുന്നു. ഒരു ദശലക്ഷത്തിലധികം ജനസംഖ്യയുള്ള ഈ നഗരം വടക്കേ അമേരിക്കയുടെ വടക്കേയറ്റത്തുള്ള നഗരവും മെട്രോപൊളിറ്റൻ പ്രദേശവുമാണ്. എഡ്മന്റണിലെ താമസക്കാരൻ എഡ്മണ്ടോണിയൻ എന്നറിയപ്പെടുന്നു. എഡ്മന്റൺ നഗരത്തിൻറെ ചരിത്രപരമായ വളർച്ച, 1982 വരെയുള്ള കാലഘട്ടങ്ങളിലെ കൂട്ടിച്ചേർക്കലുകളുടെ ഒരു പരമ്പരയ്‌ക്ക് പുറമേ, സമീപത്തെ അഞ്ച് നഗര മുനിസിപ്പാലിറ്റികളായ സ്ട്രാത്‌കോണ, നോർത്ത് എഡ്മന്റൺ, വെസ്റ്റ് എഡ്മന്റൺ , ബെവർലി, ജാസ്‌പർ പ്ലേസ് എന്നിവ ആഗിരണം ചെയ്തതിലൂടെയും 2019 ജനുവരി 1-ന് ലെഡൂക്ക് കൗണ്ടി, ബൊമോണ്ട് നഗരം എന്നിവയിൽനിന്നുമുള്ള 8,260 ഹെക്ടർ (82.6 ചതുരശ്ര കിലോമീറ്റർ അഥവാ 31.9 ചതുരശ്ര മൈൽ)  പ്രദേശങ്ങളുടേയും കൂട്ടിച്ചേർക്കലുകളിലൂടെയുമായിരുന്നു. വടക്കോട്ടുള്ള കവാടം എന്നറിയപ്പെടുന്ന ഈ നഗരം വടക്കൻ ആൽബർട്ടയിലെ വലിയ തോതിലുള്ള എണ്ണമണൽ പദ്ധതികൾക്കും വടക്കുപടിഞ്ഞാറൻ പ്രദേശങ്ങളിലെ വലിയ തോതിലുള്ള വജ്ര ഖനന പ്രവർത്തനങ്ങൾക്കുമുള്ള ഒരു വേദിയായിരുന്നു.

 അവലംബം 

വർഗ്ഗം:കാനഡയിലെ നഗരങ്ങൾ